Jatkossa 100 % palkkatuki voitaisiin myöntää järjestölle, jonka toiminnalla ei ole TE-toimiston tai työllisyyden kuntakokeilukunnan tekemän arvion mukaan vaikutusta EU:n jäsenvaltioiden väliseen kauppaan (kauppavaikutus).
Jos järjestön toiminnalla on vaikutusta EU:n jäsenvaltioiden väliseen kauppaan, se voisi saada 100 % palkkatukea enimmillään 200 000 euroa kolmen verovuoden aikana.
Kauppavaikutuksen arvioinnissa sovellettaisiin seuraavia kriteerejä:
Myytyjen tavaroiden ja palveluiden arvo on alle 200 000 euroa vuodessa;
Tavaroita ja palveluita ei ole mahdollista tilata verkosta tai käyttää verkossa pois lukien tilanteet, joissa markkinointia tapahtuu verkossa, mutta tavara tulee noutaa tietystä paikasta tai palvelu kuluttaa tietyssä paikassa;
Kaikki tai lähes kaikki asiakkaat ovat Suomessa asuvia henkilöitä tai Suomeen rekisteröityjä organisaatioita; ja
Tavaroiden ja palveluiden tarjoaminen tapahtuu vain yhden tai muutaman keskenään rajanaapureina olevan kunnan alueella. Edellytyksenä on, että yli 90 prosenttia asiakkaana olevista luonnollisista henkilöistä asuu edellä mainitulla toiminta-alueella.
Arvioinnin perusteet pohjaavat Euroopan komission päätöksiin kauppavaikutuksen arvioinnista.